Rackwitz

Rackwitz je sakska gmejna w Sewjerosakskim wokrjesu, při sewjernej měšćanskej kromje Lipska.
mini|Radnica w Rackwitzu

 Geografija 
Rackwitz leži něhdźe dźesać kilometrow sewjernje Lipšćanskeho centruma a třinaće kilometrow južnje Deliča. Krajina słuša k Lipšćanskej nižinowej wužłobinje; přez gmejnu ćeče rěka Lober, přitok Modłeje. Blisko Rackwitza nadeńdźetej so Schladitzski jězor a Werbelinski jězor, něhdyšej brunicowej jamje.

 Gmejnske dźěle 
 Biesen
 Brodenaundorf
 Kreuma
 Lemsel Podelwitz
 Rackwitz z Güntheritzom
 Zschortau

Nimo toho słušeja ke gmejnje zahony za brunicu wotbagrowanych wsow Schladitz z Kömmlitzom, Kattersnaundorf a Werbelin.

 Stawizny 
Kónčina wokoło Rackwitza bě prjedy wot Serbow wobsydlena, štož je na wjesnych mjenach widźeć. Mjeno Rackwitz pochadźa ze serbskeho słowa rak (Rakowica). Wjeska Podelwitz płaći jako najstarši dźěl dźensnišeje gmejny a bu wokoło lěta 1250 prěni raz naspomnjena. Wokoło 1349/50 namakaja so wopisma, w kotrychž so wjesce Zschortau a Rackwitz naspomnitej.

W lěće 1815 přińdźe hač dotal sakski Rackwitz po wobzamknjenjach Wienskeho kongresa k pruskemu wokrjesej Delič w Mjezyborskim knježerstwowym wobwodźe.Karlheinz Blaschke, Uwe Ulrich Jäschke: Kursächsischer Ämteratlas. Leipzig 2009, ISBN 978-3-937386-14-0; str. 56 sl. Jeničce Podelwitz zwosta w Sakskej.

1939 załoži so zhromadna gmejna Rackwitz z dotalneju gmejnow Rackwitz a Güntheritz. Tuta přińdźe 1952 k Lipšćanskemu wokrjesej.

 Zagmejnowanja 
 něhdyša gmejna datum přispomnjenjeBiesen 1. julija 1950  zagmejnowanje do ZschortauwaBrodenaundorf 1. julija 1950  zagmejnowanje do ZschortauwaGüntheritz  mjez 1925 a 1939  zagmejnowanje do RackwitzaKattersnaundorf   1981  1981 za brunicowu jamu wotbagrowany; tohodla zagmejnowany do ZschortauwaKömmlitz  1. apryla 1936  zagmejnowanje do Schladitza, 1986–89 wotbagrowany a zagmejnowany do RackwitzaKreuma 1. meje 1974  zagmejnowanje do ZschortauwaLemsel 1. měrca 1994  zagmejnowanje do ZschortauwaPodelwitz  1999   zagmejnowanje do RackwitzaSchladitz  1989  1986–89 wotbagrowany za brunicu; tohodla do Rackwitza zagmejnowanyWerbelin 1. januara 1957  zagmejnowanje do Kattersnaundorfa, dla wotbagrowanja Kattersnaundorfa w lěće 1981 do Zschortauwa zagmejnowany, 1992 wotbagrowanyZschortau  1. měrca 2004  zagmejnowanje do Rackwitza

 Wuwiće wobydlerstwa 
 wuwiće wobydlerstwa gmejny Rackwitz  lěto  1818  1880  1895  1910  1925  1939  1946  1950  1964  1990  2000  2013  2015 wobydlerjo  76  96  113  124  192  1.055  1.375  1.329  1.786  3.228  3.388  4.916  4.855

 Zajimawostki 
mini|Cyrkej w Podelwitzu
mini|Cyrkej w Zschortauwje
 cyrkej w Podelwitzu wobsteješe hižo w 13. lětstotku
 cyrkej w Zschortauwje
 hród w Zschortauskim parku, dźensa mjezynarodne kubłanišćo
 knježi dom ryćerkubła w Güntheritzu

 Infrastruktura 
 Wobchad 
Přez gmejnu wjedźetej zwjazkowej dróze B 2 a B 184 z Lipska do Deliča. Njedaloko Rackwitza nadeńdźe so wujězd Leipzig-Mitte  awtodróhi A 14. Dwórnišći Rackwitz (b Leipzig) a Zschortau nadeńdźetej so při elektrifikowanej železniskej čarje Lipsk – Bitterfeld – Dessau/Wittenberg. Ćahi S-bahny zwjazuja gmejnu z Lipskom.

Njedaloko gmejny nadeńdźe so Lětanišćo Lipsk/Hala.

 Kubłanje 
W gmejnje stej dwě zakładnej šuli.

 Wočerstwjenje 
Blisko Rackwitza nadeńdźetej so dwě něhdyšej brunicowej jamje, kotrejž stej dźensa jězoraj – Schladitzski jězor a Werbelinski jězor.

 Wosobiny 
 Clara Fechner (1809–1900), spisowaćelka
 Detlev Gröger (1929–2010), chemikar a biologa

 Literatura 
 Dorothea und Timotheus Arndt: Die Kirche zu Podelwitz. Spröda : Pietsch, ed. AKANTHUS, 2000, ISBN 3-00-006314-5.
 Reinhard Wilke: Podelwitz – Aus der Geschichte eines Kirchortes und Bauerndorfes im Norden von Leipzig. Beucha: Sax-Verlag, 2007, ISBN 978-3-86729-002-9.

 Wotkazaj 



 Žórła 

Kategorija:Sydlišćo w Sewjerosakskim wokrjesu
Kategorija:Gmejna w Sakskej
Kategorija:Prěnje naspomnjenje 1349